Jonas Kinge Bergland

Jonas Kinge Bergland (født 1978) er en norsk lege og komiker.

Etter videregående gikk Bergland et år på Idrettsskolen Numedal folkehøgskole, hvor han debuterte på scenen. Etter folkehøgskolen ble standup en hobby ved siden av medisinstudier. Han har siden 2011 kombinert legejobben med standupkarriere.

Han har opptrådt i flere år, både nasjonalt og internasjonalt. Han har gjort standup på engelsk i Estland, Finland, Island, England, Canada og USA.

Bergland har vært med på Latters sommerturné 2005, Latter On Tour i 2011, Sommerlatter i 2011 og Komikameratene i 2012. Han vant klassen for årets gjennombrudd i under Komiprisen 2012 og var også nominert i klassen beste standupartist.

I 2014 hadde han sitt første soloforestilling, Dr. Bergland og den alternative medisin, som gikk i to år og som han ble nominert til Komiprisen 2014 i kategorien årets standup for. I 2017 hadde han premiere på sin andre soloforestilling, Dr. Bergland bryter taushetsplikten. For forestillingen ble han kåret til årets standupkomiker under Komiprisen 2017 og var også nominert i klassen årets mannlige scenekomiker.

Bergland har vært nominert til Stå opp-prisen tre ganger. Han ble nominert til Humorprisen 2025 i klassen årets standupkomiker.

I 2019 medvirket Bergland i NRK-serien Førstegangstjenesten, hvor han spiller karakteren løytnant Støland.  I 2021 deltok han i sesong to av Alle mot alle.

 Referanser 

 Eksterne lenker 

  Profil på Stand Up Norge

Kategori:Norske leger
Kategori:Personer fra Oslo
Kategori:Norske skuespillere
Kategori:Norske komikere